Падчас свята прэзентаваўся і праект "Магілёўшчына фестывальная", дзе праходзіла дэманстрацыя найбольш вядомых фестываляў рэгіёна. Дарэчы, у ім пашчасціла прыняць удзел і Асіповічам. Работнікі культуры паказалі шматлікім гледачам свае "Веснавыя колеры". На міні-пляцоўцы былі выстаўлены лепшыя напрацоўкі бібліятэчнай і клубнай сістэмы, дадзены майстар-клас работы на ткацкім станку. А на сцэне каля Быхаўскага райвыканкама лепшыя нумары дэманстравалі самадзейныя артысты з народных калектываў "Дзівакі" і "Сузор’е", тэатра "Надзея". Не засталася без заслужаных апладысментаў і асіповіцкая эстрада. Удзельнікі праекта змаглі не толькі здзівіць прысутных майстэрствам, але і ўзбагаціцца цікавымі ідэямі, падгледжанымі ў сяброў-суседзяў.